open-index/open-wikipedia-markdown huggingface dataset:
Օմայանների մզկիթ

**Օմայանների մզկիթ** (), հայտնի է նաև որպես **[[Դամասկոս]]ի Մեծ մզկիթ**, աշխարհի խոշորագույն և հնագույն մզկիթներից մեկը։ Գտնվում է հին քաղաք Դամասկոսի ամենասրբազան վայրերից մեկում, հանդիսանում է մեծ ճարտարապետական արժեք։

Մզկիթը բաղկացած է գանձատնից, որը, ինչպես ասում են, ներառում է Հովհաննես Մկրտչի գլուխը։ Հնարավոր է այն հայտնաբերվել է մզկիթի շինարարության համար ընթացող պեղումների ժամանակ։ Մզկիթում է նաև Սալահ ալ-Դինի գերեզմանը, գտնվում է փոքրիկ այգում, հարակից մզկիթի հյուսիսային պատին։

## Պատմություն
Վայրը, որտեղ հիմա կանգնած է մզկիթը, արամեացիների ժամանակաշրջանում զբաղեցրել է Հադադ տաճարը։ Արամեացիների եղելությունը հավաստում է բազալտե կոթողի առկայությունը, սֆինքսի պատկերը և մզկիթի հյուսիս–արևելյան քանդված անկյունը։ Ավելի ուշ, հռոմեական դարաշրջանում, այդ վայրում գտնվում էր Յուպիտերի տաճարը, այնուհետև, բյուգանդական ժամանակաշրջանում, քրիստոնեական եկեղեցիները, որտեղ պահվում են քրիստոնեական սրբություններից մեկը՝ Հովհաննես Մկրտչի գլուխը։

636 թվականի Դամասկոսի արաբական նվաճումը չի ազդել եկեղեցու վրա, ինչպես մուսուլմանները, այնպես էլ քրիստոնեական ծխականները պահպանել են եկեղեցին և ժամերգությունը, այդուհանդերձ մուսուլմանները տաճարի հարավային պատի դիմաց կառուցել են աղյուսե հարդանոց։ Օմայանների խալիֆ Ալ–Վալիդ I–ը եկեղեցին գնել է և քրիստոնյանների առաջ ավերել։ Այս վայրերում կառուցվել են 706-715 թվականներին, այժմ գոյություն ունեցող մզկիթ։ Ըստ լեգենդի Ալ–Վալիդը անձամբ է սկսել եկեղեցու կործանումը, ոսկե սեպով։ Մզկիթի կառուցման համար հրավիրվել էին լավագույն նկարիչները, ճարտարապետները, քարերի վարպետները Աթենքից, Հռոմից, Կոստանդնուպոլսից, Մերձավոր Արևելքի երկրներից։ Մզկիթի շինարարության ժամանակ աշխատել է ավելի քան 12 հազար աշխատակից։ Այդ պահից Դամասկոսը դարձել է Մերձավոր Արևելքի կարևորագույն կետը, իսկ ավելի ուշ Օմայյան խալիֆայության մայրաքաղաքը։

Մզկիթում բազմիցս բռնկվել են հրդեհներ, վերջին վերականգնումը ընթացել է 1893 թվականին։

## Ճարտարապետություն
Մզկիթը ինքնին հանդիսանում է մեծ համալիր։ Այն աղմկոտ քաղաքից բաժանված է հզոր պատերով։ Ներքին բակը ծածկված է սև–սպիտակ փայլուն սալիկներով և շրջապատված է քառակուսաձև սյունաշարով, երկարություն 125 մետր, իսկ լայնությունը՝ 50։ Երեք կողմից գավիթը շրջապատված է կամարաձև պատկերասրահով, չորրորդ կողմում գտնվում է աղոթելու սրահը։ Բակի մեջտեղում տեղակայված է շատրվան և լողավազան։

Մուտքի ձախ կողմում կանգնած են պատկառելի փայտե սայլակները, հաղթանդամ անիվների վրա։ Ներքին բակի ճակատային մասը և շրջապատող սյունաշարը պատված են գունավոր մարմարով, զարդարված  խճանկարային սալիկներով և ծածկված են ոսկեջրով։

## Պատկերասրահ

File:Umayyad Mosque1.jpg|
File:Umayyad Mosque3.jpg|
File:Umayyad Mosque 4.jpg|
File:Ummayad Mosque 8.jpg|
File:Umayyad Mosque 9.jpg|
File:Umayyad Mosque 10.jpg|
File:Umayyad Mosque 11.jpg|


## Ծանոթագրություններ

## Արտաքին հղումներ
* 
* 

Կատեգորիա:8-րդ դարի հիմնադրումներ
Իլարիա Ալպի

**Իլարիա Ալպի** (, ), իտալացի լրագրող, սպանվել է Մոգադիշոյում, Սոմալիում, իր օպերատոր Միրան Հրովաթինի հետ։ 
2009 թվականին Նդրանգետայի նախկին անդամ Ֆրանչեսկո Ֆոնտին պնդում էր, որ Իլարիա Ալպին ու իր օպերատորը սպանվել են, քանի որ նրանք տեսել էին Նդրանգետայի կողմից ճառագայթաակտիվ թափոնների նետումը Բոսասոյում, Սոմալիում։
Իր սպանության ժամանակ նա հետաքննում էր զենքի ու թափոնների անօրինական նետման գործ, որի մեջ, ըստ լրագրողի համոզման, ներգրավված էին նաև Իտալական բանակն ու այլ հաստատություններ։ Ալպին ծնվել է Հռոմում և աշխատում էր Իտալայի հանրային հեռուստատեսությունում։
2002 թվականին թողարկվել է *Ilaria Alpi - Il più crudele dei giorni* (-Ամենադաժան օրը) ֆիլմը, որի ռեժիսորն է Ֆերդինանդո Վինսենտինի Օրնագնին, լրագրողին մարմնավրում է Ջիովանի Մեցոջիորնոն։

## Կենսագրություն

Հռոմի "Titus Lucrezio Caro" ավագ գիմնազիան ավարտելուց հետո, նա ավարտել է Հռոմի Սապիենզ համալսարանի արևելագիտության ֆակուլտետի լեզվաբանության դասընթացն ու իսլամական մշակույթի բաժինը։ Շնորհիվ արաբերենի, ֆրանսերենի ու անգելերենի գերազանց իմացության` նա առաջինն է սկսել համագործակցել Paese Sera և L'Unità թերթերի հետ` թարգմանելով Կահիրեից եկող նորությունները։ Հետագայում նա կրթաթոշակ է շահել` Ռաի մեկնելու համար։

Թաղված է Հռոմի Ֆլամինիո գերեզմանատանը։

## Մահ

1994 թվականի մարտի 20-ին նա և Միրան Հրովաթինը սպանվել են Մոգադիշոյում, իրենց ջիփ մեքենայի մեջ, 7 հոգանոց դարանակալած խմբի կողմից, երբ վերադառնում էին Բոսասոյից, որտեղից նրանք հաղորդում էին անում Ռաի 3 հեռարձակող կազմակերպության համար։ Սոմալիի քաղաքացի Հաշի Օմարը դատապարտվել է 26 տարվա ազատազրկման` կրկնակի սպանության համար։
2014 թվականի մարտի 20-ին, նրանց մահից 20 տարի անց, Իտալիայի կառավարությունն արտոնել է բացահայտել նրանց մահվան վերաբերյալ գաղտնի փաստաթղթերը։

## Ի հիշատակ Իլարիա Ալպիի
1995 թվականից յուրաքանչյուր տարի Ռիչոնեում հանձնվում է Իլարիա Ալպիի անվան մրցանակը` իտալական լավագույն հեռուստատեսային հետաքննությունների համար, որոնք նվիրված են խաղաղությանն ու համերաշխությանը։ 
2003 թվականին ռեժիսոր Ֆերդինանդո Վիսենտինի Օրգնանիի *Ilaria Alpi - Il più crudele dei giorni* ֆիլմը պատմել է այս ողբերգական իրադարձության մասին։
Լրագրողի հիշատակին գրվել են մի քանի երգեր` տարբեր երաժիշտների կողմից, ներկայացվել են բեմադրություններ։
2009 թվականի մայիսին Դենիել Բիաչեսին գրել է Ալպայի պատմությունն իր «Կրքոտ լրագրողը» գրքում։
Իլարիա Ալպիի անունով են կոչվել մի շարք փողոցներ, զբոսայգիներ, դպրոցներ, գրադարաներ և հանրային այլ վայրեր։
Իլարիա Ալպիի անունով է կոչվել Բարի մարզի Ռուտիլիանոյի ավագ դպրոցը։

## Ծանոթագրություններ

## Արտաքին հղումներ
* Մահ Սոմալիում . Մայքլ Մերեն

Կատեգորիա:Իտալացի լրագրողներ
Կատեգորիա:20-րդ դարի իտալացի կին գրողներ
Կատեգորիա:Կին ռազմական թղթակիցներ
Կատեգորիա:Հռոմի Սապիենզա համալսարանի շրջանավարտներ
Աննա Մարիա Շուա

**Աննա Մարիա Շուա** (, ), արգենտինացի գրող, սցենարիստ, մանկական գրքերի հեղինակ։

## Կենսագրություն
Աննա Մարիա Շուան ունի հրեա-արաբական ծագում։ Ավարտել է Բուենոս Այրեսի համալսարանը, 1973 թվականին դասավանդել է բանասիրական ֆակուլտետում։ Երկու տարի անց ամուսնացել է և 1976-1977 թվականներին ամուսնու հետ բնակվել է Ֆրանսիայում, համագործակցել է *Cambio 16* իսպանական ամսագրի հետ։ Վերադառնալով հայրենիք, առավել շատ գրել է արձակ ստեղծագործություններ, որոնք կազմված էին մի քանի տողից։

## Ստեղծագործություններ
### Բանաստեղծություններ
* 1967 — *El sol y yo*, Buenos Aires

### Վեպեր
* 1980 — *Soy paciente*, Losada, Buenos Aires (էկրանավորվել է 1986 թվականին)
* 1984 — *Los amores de Laurita*, Sudamericana, Buenos Aires (վերահրատարակվել է 2006 թվականին, էկրանավորվել՝ 1986 թվականին)
* 1994 — *El libro de los recuerdos*, Sudamericana, Buenos Aires
* 1997 — *La muerte como efecto secundario*, Sudamericana. Buenos Aires
* 2007 — *El peso de la tentación*, Emecé Editores, Buenos Aires

### Պատմվածքներ
* 1981 — *Los días de pesca*, Ediciones Corregidor, Buenos Aires
* 1988 — *Viajando se conoce gente*, Sudamericana, Buenos Aires
* 2002 — *Como una buena madre*, Sudamericana, Buenos Aires
* 2009 — *Que tengas una vida interesante*, Emecé, Buenos Aires (պատմվածքների լրիվ ժողովածու)

### Փոքր նովելներ
* 1984 — *La sueñera*, Minotauro, Buenos Aires (վերահրատարակվել է 2006 թվականին)
* 1992 — *Casa de geishas*, Sudamericana, Buenos Aires
* 2000 — *Botánica del caos*, Sudamericana, Buenos Aires
* 2004 — *Temporada de fantasmas*, Páginas de Espuma, Madrid
* 2009 — *Cazadores de letras*, Páginas de Espuma, Madrid
* 2011 — *Fenómenos de circo*, Páginas de Espuma, Madrid y Emecé, Buenos Aires

### Էսսեներ
* 2003 — *Libros prohibidos*, Sudamericana, Buenos Aires

## Ճանաչում
Նրա գրքերը թարգմանվել են անգլերեն, ֆրանսերեն, գերմաներեն, իտալերեն, պորտուգալերեն, հոլանդերեն, շվեդերեն, լեհերեն, կորեերեն, ճապոներեն լեզուներով։

## Ծանոթագրություններ

## Գրականություն
* El río de los sueños: Aproximaciones críticas a la obra de Ana María Shua  / Ed. Rhonda Dahl Buchanan. — Washington, D.C: Interamer, 2001. 

## Արտաքին հղումներ
* Официальный сайт , 
* На сайте журнала детской и юношеской литературы շ

Կատեգորիա:Գրողներ այբբենական կարգով
Կատեգորիա:Արգենտինացի կին գրողներ
Կատեգորիա:Բուենոս Այրեսի համալսարանի շրջանավարտներ
Կատեգորիա:Արգենտինացի սցենարիստներ
Կատեգորիա:Բանաստեղծներ այբբենական կարգով
Կատեգորիա:Կին մանկագիրներ
Նորման Ռոքուել

**Նորման Ռոքուել** (, ), ամերիկյան նկարիչ և նկարազարդող։ Նրա աշխատանքները մեծ ճանաչում են վայելում Միացյալ Նահանգներումում, չորս տասնամյակների ընթացում նա նկարազարդել է The Saturday Evening Post ամսագրի շապիկը։

## Կենսագրություն
Նորմալ Ռոքուելը ծնվել է 1894 թվականին Նյու-Յորքում։ Տասնչորս տարեկան հասակում ընդունվել է Նյու-Յորքի Արվեստների դպրոց (, նախկինում՝ The Chase School of Art), իսկ երկու տարի անց տեղափոխվել է Դիզայնի ազգային ակադեմիա։ Սակայն շատ շուտով նա տեղափոխվեց Art Students League ստեղծագործական խումբ, որտեղ նա սովորում էր Թոմաս Ֆոգերթիի և Ջորջ Բրիջմանի մոտ։ Նկարազարդման ոլորտում Ֆոգերթիի ցուցումների շնորհիվ Ռոքուելը իր առաջին կոմերցիոն պատվերը ստացավ։ Բրիջմանից նա տեխնիկական ոճաձևեր սովորեց, որոնց վրա էլ հիմնվեց իր երկար ստեղծագործական կարիերայի ընթացքում։
Ռոքուելը արագ հաջողության հասավ։ Իր առաջին պատվերը՝ չորս Սուրբ Ծննդյան բացիկները, նա նկարել է տասնհինգամյա տարիքում։ Դեռևս դեռահաս դեռահաս լինելով՝ նրան վարձեցին Boys’ Life (ամերիկյան բոյսքաութների պաշտոնական հրատարակություն) ամսագրում՝ որպես առաջատար նկարիչ։ Մոտավորապես նույն ժամանակաշրջանում Ռոքուելը սկսեց իր հաջողակ կարիերան՝ որպես ազատ նկարիչ՝ երիտասարդ ամսագրերից անընդհատ նկարազարդման մեծաքանակ պատվերներ ստանալով։

Երբ Ռոքուելը 21 տարեկան դարձավ, նա իր սեփական ստուդիան հիմնեց։ Կարճ ժամանակահատվածում այնպիսի հրատարակությունները սկսեցին նրան աշխատանքային պատվերներ տալ, ինչպիսիք են Life-ը, Literary Digest-ը և այլն։ Գրեթե մեկ տարի անց Նորման Ռոքուելը նկարեց իր առաջին ամսագրային շապիկը՝ The Saturday Evening Post հրատարակության համար։ Նկարազարդողը միշտ բարձր էր գնահատում այդ ամսագիրը՝ այն համարելով ամերիկյան կյանքի ամենաճշգրիտ հայելին։

## Ծանոթագրություններ

Կատեգորիա:Ամերիկացի նկարիչներ
Կատեգորիա:Ազատության նախագահական մեդալով պարգևատրվածներ
Կատեգորիա:Ամերիկացի լուսանկարիչներ
Կատեգորիա:20-րդ դարի ամերիկացի նկարիչներ
Կատեգորիա:Ամերիկացի պատկերազարդողներ
Կատեգորիա:Ամերիկացի արվեստագետներ
Farming Simulator

**Farming Simulator**, համակարգչային խաղ, որը մշակվել է Giants Software-ի կողմից։ Աշխարհները ստեղծվել են Ամերիկյան և Եվրոպական միջավայրերում։ Խաղի մեջ  Խաղացողները զբաղվում են ֆերմերային տնտեսությամբ՝ անասնապահությամբ և մշակաբույսերի աճեցմամբ։ Նրանք միևնույն հերթին կարողանում են ծախել գյուղատնտեսությունից ստեղծված բոլոր մթերքները։ 2017 թվականի դրությամբ ստեղծվել 9 խաղ, որից 3-ը նախատեսված են բջջային հեռախոսների համար։ Խաղը վաճառվել է ավելի քան չորս միլիոն օրինակով։

## Խաղի ընթացքը
### Կարիերա

Կարիերայի ռեժիմում խաղացողը զբաղվում է հողագործությամբ, անասնապահությամբ վաճառքով։ Նրանց խնդիրն է ընդլայնել իրենց «օրինական» գյուղատնտեսական տեխնիկանները և տարածքները։ Խաղացողի հիմնական նպատակն է իր բերքը հավաքել և վաճառել, որպեսզի կարողանա ընդլայնել իր գյուղատնտեսական ձեռնարկությունները (օրինակ `մեքենաներ, դաշտեր, կենդանիներ և շենքեր)։ Խաղացողը տվյալ աշխարհը ուսումնասիրում է ազատ։ Նա ամեն ինչ աճեցնում է իր ընտրությամբ և բերքից ստացված գումարը ներդնում է լրացուցիչ սարքավորումներում։ Խաղացողը կարող է նաև զբաղվել անասնաբուծությամբ։

### Առաքելություն
Կան դինամիկորեն գեներացվող առաքելություններ, որոնք կախված են խաղացողից։ Եթե խաղացողը հաջողությամբ ավարտում է խնդիրը, նա վարձատրվում է գումարով, իսկ եթե հասցնում է առաքելությունը կատարել ժամանակի ընթացքում, ապա ստանում է հավելյալ գումար։

## Մուլտինվագարկիչ
Ֆերմերային սիմուլյատոր 2014-ը հանդիսանում է առաջին շարժական ֆերմերային սիմուլյատորը, որը բազմաֆունկցիոնալ է։ Farming Simulator 16 ունի հնարավորություն փոխանցվելու բլութութով։ PS4-ի և Xbox One-ի ֆերմերային սիմուլյատոր 15-ը ունի բազմաֆունկցիոնալ ֆունկցիա։

## Խաղեր
### Համակարգչային տարբերակի
* **Farming Simulator 2008**  
* **Farming Simulator 2009**  
* **Farming Simulator 2011**  
* **Farming Simulator 2013**  
* **Farming Simulator 15**  
* **Farming Simulator 17**

### Մոբայլ տարբերակի
* **Farming Simulator 12**
* **Farming Simulator 14**
* **Farming Simulator 16**
* **Farming Simulator 18**

## Պատմություն
* Farming Simulator 2008 — 2008 թվականի ապրիլի 14
* Farming Simulator 2009 — 28 августа 2009
* Farming Simulator 2011 — 29 октября 2010
* Farming Simulator 2012 (Farming Simulator 3D) — 2012 թվականի մարտի 30
* Farming Simulator 2013 — 2012 թվականի հոկտեմբերի 25
* Farming Simulator 14 — 2013 թվականի նոյեմբերի 18
* Farming Simulator 15 — 2014 թվականի հոկտեմբերի 30
* Farming Simulator 16 — 2015 թվականի օգոստոսի 5
* Farming Simulator 17 —2016 թվականի հոկտեմբերի 24
* Farming Simulator 18 — 2017 թվականի մարտին
* Farming Simulator 19 — 2018 թվականի նոյեմբերի 20

## Ծանոթագրություններ

Կատեգորիա:IOS խաղեր
Կատեգորիա:PlayStation 4 տեսախաղեր
Կատեգորիա:Windows տեսախաղեր
Կատեգորիա:Xbox 360 տեսախաղեր
Կատեգորիա:Xbox One տեսախաղեր
Կատեգորիա:Համակարգչային խաղերի սերիաներ
Գաղափարախոսական դիվերսիա

**Գաղափարախոսական դիվերսիա** (), Խորհրդային Միությունում պետական մակարդակով պաշտոնապես կիրառվող հասկացություն, որով սահմանվում էին ոչ կոմունիստական հայացքների դրսևորումները որպես ոչ խորհրդային «բուրժուական» կամ «արևմտյան» հոգեբանության և մտածելակերպի ուղիղ կամ կողմնակի ազդեցություն։

## Պատմություն
Առաջին անգամ «գաղափարախոսական դիվերսիա» եզրն առաջացել է Ռուսաստանում քաղաքացիական պատերազմի ժամանակ 1919 թվականին՝ խորհրդային քաղաքական բառապաշարում։ Դրա կիրառումը կապված էր կոմունիստական աշխարհահայացքի հաստատման բոլշևիկյան պայքարի և ռուսական հասարակության այն ժամանակվա ավանդական էթիկայի և բարոյականության ճնշման հետ։ Հասկացությունը կրում է բացահայտ հակամարտական, ռազմական բնույթ, ինչպես և զուգակցող այլ հասկացություներ, ինչպիսիք են. «գաղափարախոսական ճակատ», «գաղափարախոսական ճակատի մարտիկ», «գաղափարախոսական պայքար» և այլն։

Երկրորդ համաշխարհային պատերազմի հետ Սառը պատերազմի սկսման և Արևմտյան աշխարհի հետ պայքարի թեժացման պատճառով հասկացությունը սկսել է ավելի ակտիվորեն կիրառվել, այն մտել է ԽՍՀՄ ԿԿ բոլոր մակարդակների ամենօրյա բառապաշարի մեջ։ Հասկացությունը ավելի լայն տարածում և պրակտիկ կիրառում է ստացել ԽՍՀՄ ԿԿ Կենտկոմի գաղափարախոսության այնպիսի քարտուղարների աշխատանքներում, ինչպիսիք էն Անդրեյ Ժդանովը և Միխայիլ Սուսլովը։

1960-1980-ականներին «գաղափարախոսական դիվերսիա» հասկացության մեջ են սկսում ընդգրկել պետական մակարդակով արտասահմանյան քարոզչության արդյունք դիտարկվող այլախոհությունը։ «Գաղափարախոսական ուղղությամբ» աշխատանքների համար 1967 թվականին ստեղծվել է ԽՍՀՄ Պետական անվտանգության կոմիտեի 5-րդ վարչությունը, որի խնդիրն էր «գաղափարախոսական դիվերսիաների» դեմ պայքարը։

## Օգտագործման օրինակներ

Երկու աշխարհահայցքների պայքարում չեզոքականությունն ու կոմպրոմիսները տեղ չունեն։ Այստեղ պետք է քաղաքական բարձր զգոնություն, ակտիվ, օպերատիվ և համոզիչ քարոզչական աշխատանք, թշնամական գաղափարախոսական դիվերսիաների դեմ ժամանակակից դիմադրություն։

## Ծանոթագրություններ

Կատեգորիա:Գաղափարախոսական կլիշեներ
Կատեգորիա:Խորհրդային դարձվածքներ
Կատեգորիա:Այլախոհություն
*
Ավելորդ մարդիկ (պատմվածք)

**«Ավելորդ մարդիկ»** (), Անտոն Պավլովիչ Չեխովի պատմվածքը` գրված 1886 թվականին։ Առաջին անգամ հրապարակվել է 1886 թվականի հունիսի 23-ին «Պետերբուրգյան թերթում» № 169, Ա. Չեխոնտե ստորագրությամբ։

## Հրապարակումներ
Անտոն Չեխովի «Ավելորդ մարդիկ» պատմվածքը գրվել է 1886 թվականին, առաջին անգամ հրատարակվել է 1886 թվականի հունիսի 23-ին «Պետերբուրգյան թերթում» № 169՝ Ա. Չեխոնտե ստորագրությամբ, ընդգրկվել է «Անմեղ խոսքեր» ժողովածուի և Ադոլֆ Մարքսի հրատարակության մեջ։

Պատմվածքը գրվել է 19-րդ դարի 80-ական թվականների սկզբի ամառանոցային կյանքի տպավորությունների ներքո «Սոկոլնիկում, Բոգորոդսկում» և «մյուս մերձմոսկովյան ամառանոցային ավաններում»։
 
Չեխովի կենդանության օրոք պատմվածքը թարգմանվել է բուլղարերեն, գերմաներեն և սերբախորվաթերեն։

## Սյուժե
Մի անգամ երեկոյան գնացքով և իրերով ամառանոց է գալիս շրջանային դատարանի անդամ Պավել Մատվեևիչ Զայկինը։ Ճանապարհին նրան հանդիպում է մեկ այլ հովեկ շիկակարմիր տաբատով։ Նրանց միջև խոսակցություն սկսվեց, շիկակարմիր հովեկը սկսեց բողոքել մանր ծախսերից, նույնիսկ եթե «անզգուշաբար ծախսում ես կոպեկներ և հետո ամբողջ գիշեր չես քնում»։

Զայկինը համաձայնեց, որ ճամփորդելը իրեն թանկ է նստում, սակայն քաղաքից ամառանոց է փոխադրել կահույքը և աղախնին և «ինքնաեռ գցող չկա»։ Ամառանոց գալով՝ Զայկինը տեսավ, որ բոլորը մեկնել են իրենց գործերով։ Տանը մնացել էր իր փոքրիկ որդին, որը պատմեց, որ այսօր ճաշ չի լինելու, քանի որ հորը ոչ մեկը չէր սպասում։ Մայրը Օլգա Կիրիլովնայի հետ մեկնել էր խաղալու ներկայացմանը։ Որդին հորը ցույց էր տալիս իր միջատների հավաքածուն, որոնց մի մասի վրա գնդասեղներ էին խրված, այդպես էր սովորեցրել Օլգա Կիրիլովնան։ Դա տեսնելով՝ հայրն ասաց. «Այդպես պետք է Օլգա Կիրիլովնային խոցել, տար այստեղից, ամոթ է կենդանիներին տանջես»։

Երեկոյան նրա մոտ եկան կինը՝ Նադեժդա Ստեպանովնան, Օլգա Կիրիլովնան, երկու անծանոթ տղամարդու հետ։ Նրանցից մեկը Կորոմիսլովն էր, կնոջ դուետային զուգընկերը, մյուսը՝ դերասան Սմերկալովը։ Կինը բացատրեց, որ իրենք նախապատրաստում են «Տրոմբոնով կենվորը» ներկայացումը և «ինքը սպասում էր նրան»։

Ամբողջ գիշերն ամառանոցում նրանք անցկացրեցին իրենց դերերը կրկնելով և եկվորներին հյուրասիրելով։ Զայկինը գնաց քնելու, իսկ եկած արտիստներին խնդրեցին գիշերել իրենց մոտ։ Գիշերվա ժամը երկուսին նրան արթնացրեց կինը և խնդրեց գնալ քնել աշխատասենյակում , քանի որ Օլգա Կիրիլովնան չէր կարողանում միայնակ քնել, սակայն աշխատասենյակում էլ բազմոցի վրա քնել էր նրա որդին։ Զայկինը ստիպված դուրս եկավ փողոց թարմանալու և այնտեղ տեսավ շիկակարմիր տաբատով ծանոթ մարդուն, որի մոտ էլ ամառանոց հյուր էին եկել զոքանչն ու բարեկամուհիները։ Այդ ժամանակ նա որոշեց մոտակայքում ինչ որ մի պանդոկ կամ հյուրատուն գտնել։

## Ծանոթագրություններ

## Գրականություն
* Чехов А. П. Лишние люди// Чехов А. П. Полное собрание сочинений и писем: В 30 т. Сочинения: В 18 т. / АН СССР. Ин-т мировой лит. им. А. М. Горького. - М.: Наука, 1974-1982.
* Voir Dictionnaire Tchekhov, Page 108, Françoise Darnal-Lesné, Édition L'Harmattan, 2010, ISBN +978 2296 11343 5.
* Ceux qui sont de trop, traduit par Madeleine Durand et Édouard Parayre, révision de Lily Dennis, Bibliothèque de la Pléiade, éditions Gallimard, 1967, ISBN 978 2 07 0105 49 6.

## Արտաքին հղումներ
* Чехов А. П. Лишние люди  Բնօրինակ ռուսերեն տեքստ

Կատեգորիա:Անտոն Չեխովի ստեղծագործություններ
Կատեգորիա:1886 պատմվածքներ
Բելլինի կոկտեյլ

**Բելլինի**, կոկտեյլ Prosecco-ի փրփրուն գինու և դեղձի պյուրեի կամ նեկտարի խառնուրդից։ Այս կոկտեյլը ստեղծվել է Վենետիկում, Իտալիա։

## Պատմություն
Բելլինին ստեղծվել է 1934-1948 թվականների միջև, Իտալիայի Վենետիկի Հարրի հիմնադիր Ջուզեպպե Չիպրիանիի կողմից։ Նա խմիչքն անվանեց Բելլինի, քանի որ ուներ յուրահատուկ վարդագույն գույն, որը նրան հիշեցնում էր 15-րդ դարի վենետիկյան նկարիչ Ջովաննի Բելլինիի կողմից գեղանկարչության մեջ կատարված մի սրբագիր տագայի մասին։

Խմիչքը սկսեց Հարրի բարում որպես սեզոնային առանձնահատկություն դառնալ Էռնեստ Հեմինգուեյի, Սինքլեր Լյուիսի և Օրսոն Ուելսի սիրված ըմպելիքը։ Ավելի ուշ այն հայտնի դարձավ նաև նյույորքյան բարերում, որը տարածվեց իր գործընկերոջ կողմից։ Հետո ձեռնարկատիրական ֆրանսիացի գործարարը ստեղծեց բիզնես, թարմ սպիտակ դեղձի պյուրե երկու վայրերում առաքելու համար, իսկ հետո այն դարձավ ամբողջ տարվա սիրված խմիչք։

Բելլինին IBA պաշտոնական կոկտեյլներից է։

Նրանք նաև առաջարկում են Puccini, դեղձի պյուրեն փոխարինելով նույնչափ մանդարինի հյութով, Rossini, որը պատրաստում են ելակի մածուկով կամ Tintoretto-ով, որը պատրաստում են նռան հյութով։

## Նախապատրաստում և սպասարկում
Բելլինին բաղկացած է սպիտակ դեղձի պյուրեից և իտալական փրփրուն գինուց՝ Prosecco-ից։ Գինու մեջ թարմ դեղձերը մարինացվում են իտալական եղանակով։ Օրիգինալ բաղադրատոմսը պատրաստում են մի քիչ ազնվամորու կամ բալի հյութով, որը տալիս է խմիչքին վարդագույն փայլ։ Շնորհիվ սպիտակ դեղձի և *Prosecco*-ի սահմանափակ մատչելիության, կան նաև որոշ տատանումներ։

Կալիֆոռնիան արտադրում է սպիտակ դեղձ, որը լավ է աշխատում, և դեղին դեղձերը կամ դեղձի նեկտարը կարող է փոխարինվել նրանով, հատկապես եթե դեղձերը դուրս են սեզոնից, և որի համը կլինի շատ նուրբ։ Այլ մրգերը կամ նույնիսկ բուրավետ լիկյորներ (օրինակ դեղձեր, շնապարներ) երբեմն փոխարինում են դեղձի պյուրեին։ Cipriani-ների ընտանիքը արտադրում է Բելլինիի անվանական կոկտեյլները Հարրիի բար ռեստորանների համար։ Այլ շողշողող գինիները նույնպես օգտագործվում են Prosecco-ի փոխարեն, սակայն ֆրանսիական հարուստ բուրավետ շամպայնը չի զուգակցվում Բելլինիին մրգային համով և փայլով։ Ոչ ալկոհոլային տարբերակի համար գինու փոխարեն օգտագործվում է փրփրուն հյութ կամ սելտրեր։

## Ծանոթագրություններ

Կատեգորիա:Գինու կոկտեյլներ
Կատեգորիա:Իտալական խոհանոց
Կատեգորիա:Կոկտեյլներ այբբենական կարգով
Կատեգորիա:Վենետիկ
Պալոմա Էռերա

**Պալոմա Էռերա** (), բալետի արգենտինացի պարուհի։ Համարվել է Ամերիկյան բալետի թատրոնի լավագույն արտիստ 1995 թվականից, կարիերան ավարտել է 2015 թվականին։

## Կենսագրություն
### Երիտասարդություն և կրթություն
Պալոմա Էռերա պարել է սովորում Կոլոնե թատրոնի բալետայի դպրոցում պարուսույց Օլգա Ֆեռիի հետ։ Նա 9 տարեկանից մասնակցում է մրցույթներին։ Նա նաև սովորել է Մինսկի բալետային դպրոցում, որը ժամանակին եղել է Բելառուսի ՍՍՌ-ի մայրաքաղաքը։ Արգենտինացի պարուհի առաջին անգամ ելույթ է ունենում Բուենոս Այրեսի Կոլոն թատրոնում Դոն Կիխոտ ներկայացման ժամանակ։ 15 տարեկանում նա ամերիկյան բալետի դպրոցի կողմից հրավիրվել է Նյու Յորք։

## Ծանոթագրություններ

## Արտաքին հղումներ
* 

Կատեգորիա:Ամերիկացի բալետի արտիստներ
Կատեգորիա:Արգենտինացի պարուհիներ
Կատեգորիա:Բալետի արտիստներ
Պլատերեսկո

[250px|մինի|[Սալամանկայի համալսարանի ճակատային հատվածը]]
**Պլատերեսկո**, ճարտարապետական ոճ, որ տարածված է եղել 16-րդ դարի իսպանական մշակույթում։ Անվան ծագումը երբեմն կապում են *հարթ* բառի հետ, սակայն ավելի ճիշտ կլինի այն բացատրել ` *ոսկերչական* բառի հետ, որ առաջացել է ` *արծաթ* բառից։ Այն մատնանշում է շենքի` ոսկերչական աշխատանքի նման նուրբ աշխատանքը։ Ոճն ունեցել է զարգացման երկու փուլ։ Այն Վերածննդի ճարտարապետության իսպանական տարբերակն է։

Վաղ շրջանն ընդգրկում է 15-րդ դարի վերջը։ Այն կոչվում է իսաբելինո` ի պատիվ Ֆերդինանդ II արքայի կնոջ` Իզաբել I-ի։ Այս ոճը չպետք է շփոթել 19-րդ դարի համանուն ոճի հետ, որն առաջացել է Իզաբել II-ի անունից։ Այս շրջանում ուժեղ են գոթական ավանդույթները, առկա է մավրիտանականը, բայց ընդհանուր առմամբ այն ձևավորվել է տարբեր ոճերի միախառնումով։ Այդ ժամանակ Պիրենեյան թերակղզում ավելի վառ էր դրսևորվում երկու ժողովուրդների ու նրանց մշակույթների փոխազդեցության քաղաքական ու կրոնական անտագոնիզմները։ Հետագայում Իսպանիայի վրա ազդեցություն է գործել իտալական դասական արվեստը։ 15-16-րդ դարերում Իսպանիայում հիմնականում կառուցվում էին ոչ մեծ եկեղեցիներ, թագավորական դամբարաններ, գոթական փառահեղ հին տաճարներին ավելացվում էին կապելլաներ։ Նոր ոճի առաջին դրսևորումները նկատվում են Տոլեդոյի Սան Խուան դե լոս Ռեյես (1476) եկեղեցու ինտերիերում։ Ճարտարապետ Խուան դե Գուասը ինտերիերի մեջ մտցնում է մավրիտանական մոտիվը` ութաթև աստղը, չնայած արտաքուստ եեղեցին խիստ է և համապատասխան գոթական ճարտարապետությանը։

[250px|մինի|ձախից|[Սևիլյայի քաղաքապետարանի ճակատային հատվածը]]
Սան Պաբլո եկեղեցին և Սան Գրեգորիո կապելլան Վալյադոլիդում (15-րդ դարի վերջ) ունեն հարթ պատեր, զարդարված են մանր ժանեկանման փորվածքներով, պորտալն ունի գոթական ձև, բակի ներսում կա մավրիտանական ոճի զարդաքանդակներով կամարաշար։ Մեկ այլ օրինակ է հերցոգ Իֆանտադոյի պալատը (1480-1493) Գվադալախարայում, որի հեղինակը Խուան դե Գուասն է։

Պլատերեսկոյի ուշ շրջանը 16-րդ դարն է։ Նրա բնորոշ գծերն են ճակատային կոմպոզիցիայի փոփոխությունները։ Ճակատային հատվածները հագեցած են դասական ճարտարապետական ձևերով ու քանդակներով, բարձրաքանդակներով, կիսանդրիներով, անտիկ աստվածների արձաններով։ Այս ոճը ներկայացնող նշանավոր կառույցներից են Սալամանկայի համալսարանը (1515-1533), Խեցիներով տունը (1493-1517), Ալկալա դե Էնարեսի համալսարանը (1540-1559), Սևիլյայի քաղաքապետարանի շենքը (1527)։ Ճարտարապետներն են Ռոդրիգո Խիլ դե Օնտանյոնը, Դիեգո դե Ռիոլյոն։ Ի տարբերություն վաղ պլատերեսկոյի շրջանի գեղանկարչական դեկորներին` այս օրինակներում ընդգծված են կոմպոզիցիայի հորիզոնական և ուղղահայաց հատվածների հստակ համակարգերը, որի ամեն հարկում առանձնացված է կենտրոնը։ Հավասարակշռությունն ու զուսպ ձևերը համադրվում են ճոխ ու բազմազան ձևերին։ Գավառներում այս ոճը կրել է տեղական ավանդույթների դրոշմը, սակայն ընդհանուր առմամբ այն իսպանական մշակույթի ամենավառ դրսևորումներից է։ Պլատերեսկոյի ավանդույթներն արտահայտվել են նաև քանդակագործության մեջ։

## Գրականություն
* Արվեստի ընդհանուր պատմություն։ Խմբագիրներ — Յու. Պ. Կոլպինսկի, Ե. Ի. Ռոտենբերգ, Մ.: «Искусство», 1962.

Կատեգորիա:Իսպանիայի ճարտարապետություն
Կատեգորիա:Ճարտարապետական ոճեր
Սղոց 8

«**Սղոց 8**» (), ամերիկյան սարսափ ֆիլմ «Սղոց» ֆիլմաշարից։ Ֆիլմի ռեժիսորներն են՝ Մայքլ և Փիթեր Սպիրիգները, սցենարիստներ՝ Ջոշ Ստոլբերգ և Փիթեր Գոլդֆինգեր։ ԱՄՆ-ում ֆիլմը թողարկվել 2017 թվականի հոկտեմբերի 27-ին։

## Սյուժե
Ամբողջ քաղաքում հայտնաբերվել են բազմաթիվ մարդկային մարմիններ, որոնցից յուրաքանչյուրը կրել է սարսափելի պատիժ։ Բոլոր հանցանշանները հանգում են մեկ մարդու՝ Ջոն Կրամերի վրա։ Բայց ինչպե՞ս է դա հնարավոր։ Մարդ, որը հայտնի է «Սղոց» մականվամբ, համարվում է մահացած ավելի քան 10 տարի։

## Դերերում

## Արտադրություն
### Մշակում
Սկզբում, «Սղոց» շարքի վերջին ֆիլմը պետք է դառնար «Սղոց 3D» ֆիլմը։ Բայց հետո Lionsgate Films ընկերությունը պատվիրեց ևս մեկ ֆիլմ։

2016 թվականի փետրվարին հայտնի դարձավ, որ Ջոշ Ստոլբերգը և Փիթեր Գոլդֆինգերը գրում են ֆիլմի սցենարը։ 2016 թվականի հուլիսին հայտարարվել է, որ Մայքլ և Փիթեր Սպիրիգները ընտրվել են ֆիլմի ռեժիսորներ։ Մարկ Բերգն ու Օրեն Կոուլսը վերադարձան իրենց պրոդյուսերական պարտականություններին։ Ռեժիսորները ֆիլմը մեկնաբանել են՝ «Մենք պատրաստվում ենք ցույց տալ իսկապես վայրի բազմաթիվ թակարդներ։ Հնարավոր է, բռնության մի փոքր ավելի ցածր աստիճանով, բայց դրա փոխարեն մենք փորձում ենք ներարկել ավելի մեծ ուրախություն։ Իսկ որպես աղանդեր, մենք թողնում ենք զարմանալի հանելուկ և շատ տպավորիչ սյուժետային ընթացք։ Մեր ժապավենը՝ ինչպես հին բարի «Սղոց»ն է, պարզապես՝ 2017 թվականին»։

### Նկարահանում
2016 թվականի հոկտեմբերին հայտարարվել է ֆիլմի նկարահանման սկիզբը, «Սղոցը՝ ժառանգություն» աշխատանքային վերնագրով։ Ֆիլմը ամբողջությամբ նկարահանվել է 2016 թվականի նոյեմբերին։ 2017 թվականի մարտի 2–ին Bloody Disgusting կայքը հրապարակել է սյուժեի բազմաթիվ մանրամասները և մի քանի դերասանների անուններ, ինչպես նաև հաստատվել է Տոբին Բելլի վերադարձը կոնստրուկտորի դերում։ 2017 թվականի հուլիսին Ամերիկյան ֆիլմերի ընկերության ասոցիացիան գնահատել է ֆիլմի վարկանիշը «R», ներկայացվել է ֆիլմի  պաշտոնական անվանումը՝ «Jigsaw»։ Հուլիսի 13–ին սցենալիստ Ջոշ Ստոլբերգը Twitter սոցիալական ցանցում գրել է, որ մոնտաժի դերը վերադարձնում է Կևին Գրոտերտին։ Հուլիսի 20–ին Lionsgate պաշտոնական ալիքը հրապարակվել է ֆիլմի առաջին թրեյլերը։

### Մարկետինգ
2017 թվականի սեպտեմբերի 16–ին ֆիլմի համար թողարկել են մի քանի գովազդային պաստառներ։ Պաստառները մարդկանց ցույց են տալիս տիկնիկ Բիլլի ավանդական դիմահարդարմամբ, կա նաև «He is everyone» մակագրությունը։

## Ծանոթագրություններ

## Արտաքին հղումներ
* Պաշտոնական կայք 

Կատեգորիա:2010-ականների ամերիկյան ֆիլմեր
Կատեգորիա:2010-ականների անգլերեն ֆիլմեր
Կատեգորիա:2010-ականների սիքվել ֆիլմեր
Կատեգորիա:2017 ֆիլմեր
Կատեգորիա:Lionsgate ֆիլմեր
Կատեգորիա:Ամերիկյան թրիլեր ֆիլմեր
Կատեգորիա:Ամերիկյան սարսափ ֆիլմեր
Կատեգորիա:Ամերիկյան սիքվել ֆիլմեր
Կատեգորիա:Ամերիկյան քրեական ֆիլմեր
Կատեգորիա:Սղոց (ֆիլմաշար)
Կատեգորիա:Տորոնտոյում նկարահանված ֆիլմեր
Բնիձորի փոքր վանք

**Բնիձորի Փոքր վանք**, ավերված հայկական առաքելական վանական համալիր Վրաստանի Քվեմո Քարթլիի մարզի Մառնեուլի շրջանի Շահումյան գյուղի տարածքում՝ Սպիտակաշեն գյուղատեղիի և Բնիձորի Մեծ վանքի միջև գտնվող անտառածածկ վայրում։ Ենթադրաբար կառուցվել է 16-17-րդ դարերում։

Եկեղեցին միանավ շինություն է։ Միակ մուտքը բացված է հարավային կողմից։ Պատերի պահպանված առավելագույն բարձրությունը 2 մ է։ Պահպանվել է մեկ զույգ որմնասյուներ։ Կանգուն վիճակում եղած ժամանակ թաղը կանգնած է եղել թաղակիր կամարի վրա։ Եկեղեցին կառուցված է մեծ չափերի կիսամշակ քարերից և կրաշաղախով։ Ունի 8.50x4.85 մ արտաքին չափեր։

Եկեղեցու շուրջ տարածված է գերեզմանոց, որտեղ առկա տապանաքարերը նման են մոտակա հնավայրերում պահպանված 17-րդ դարով թվագրվող գերեզմանաքարերին։ Տապանաքարերի շարքում հանդիպում են զարդանախշերով քարեր։ Այդպիսիններից են 145x55x26 սմ չափեր ունեցող ուղանկյունաձև շիրմաքարը, որի վրա պատկերված է մարդ, սափոր, դաշույններ և այլ առարկաներ, 170x57x25 սմ չափեր ունեցող շիրմաքարը, որի վրա ծիսական հագուստներով երկու անձի պատկերաքանդակներ են՝ շրջապատված խորհրդանշական այլ իրերի պատկերներով։ Գերեզմանաքարերը չունեն գրավոր արձանագրություններ

## Ծանոթագրություններ

Կատեգորիա:16-րդ դարի հայկական վանքեր և եկեղեցիներ
Կատեգորիա:Հայկական առաքելական կիսավեր վանքեր և եկեղեցիներ (Վրաստան)
Կատեգորիա:Մառնեուլի շրջանի հայկական առաքելական վանքեր և եկեղեցիներ
Կատեգորիա:Վանքեր այբբենական կարգով
Իրանի ազգային թանգարան

**Իրանի ազգային թանգարան** (պարսկերեն` موزه ایران باستان , Muze-ye Irân-e Bâstân), հնագիտական և պատմական թանգարան, գտնվում է Թեհրանում։

Կազմված է երկու թանգարանային բաժիններիցղ Հին Իրանի թանգարան (Muze y Irān e Bāstān), որը բացվել է 1937 թվականին և նախաիսլամական դարաշրջանի թանգարան, որը բացվել է 1972 թվականին։

Թանգարանի հավաքածուն ընդգրկում է պատմական հուշարձաններ հին և միջին դարերի շրջանից, այդ թվում կերամիկական անոթներ, մետաղական իրեր, տեքստիլ ապրանքներ, որոշ հազվագյուտ գրքեր և մետաղադրամներ։ Թանգարանի հավաքածուն ընդգրկում է 300 000 ցուցադրանմուշներ։

Թանգարանը ունի մի շարք հետազոտական բաժիններ, այդ թվում հնաքարադարյան և ոսկրաբանական բաժիններ, ինչպես նաև կերամիկայի ուսումնասիրման Կենտրոն։

## Հավաքածու
Ամենահին գտածոները գտնվել են Կաշաֆրուդում, Գարբանդում և Գանջի Պարում։ Հնադարյան  Իրանի թանգարանի առաջին սրահում ցուցադրվում են նաև մուստիերյան քարե գործիքներ, որոնք պատրաստված են նեանդերթալյան մարդկանց կողմից։  Վերին պալեոլիթի ամենակարևոր գործիքները հայտնաբերվել են Յաֆտե քարանձավում, որոնց տարիիքը՝ 30-35 հազար տարի է։ Բացի այդ այլ հնագույն գտածոնրի մեջ կան 9 հազար տարեկան մարդկանց և կենդանիների արձանիկներ, որոնք գտնվել են Քերմանշահ գավառ Սարաբ բլրի վրա կատարած պեղումների ժամանակ։

## Բաժիններ
* Բնապահպանության բաժին
* Հնաքարադարյան. բաժին
* Ոսկրաբանական բաժին
* Նախապատմական բաժին
* Պատմական բաժին
* Իսլամական բաժին
* Ձեռագրերի և հին ձեռագրերի բաժին
* Տպագրության և մետաղադրամների բաժին
* Կերամիկայի ուսումնասիրման կենտրոն

## Ժամանակավոր ցուցահանդեսներ
Թանգարանի նոր շենքի առաջին հարկում տեղակայված են թանգարանային հավաքածուի ժամանակակից ցուցահանդեսները։ Ժամանակավոր ցուցահանդեսները անցկացվում են տարին մեկ կամ երկու անգամ և որպես կանոն աշխատում են մեկից երկու ամիս։ 2014 թվականի օգոստոս-հոկտեմբեր ամիսներից սկսած թանգարանում իրականացվում էր «200 հազար տարվա հարաբերություններ մարդկանց և կենդանիների միջև Իրանում» ցուցահանդեսը։ Ցուցահանդեսը նվիրված էր հին մարդկային հասարակությունների և տարբեր կենդանիների գոյությանը Իրանում, սկսած ուշ պալեոլիթից մինչև մեր օրեր։

## Պատկերասրահ

Muzeh Melli side.jpg|Հին Իրանի թանգարանի ճակատը
32330-Tehran (8012458783).jpg|Կերպարվեստի բաժին։ Պոստիսլամական դարաշրջանի թանգարան
Marlik cup iran.jpg|
National Meusem Darafsh 6 (59).JPG|Ազդեցիկ պարսիկի արձան
Khalyan iran national museum.jpg|Նարգիլե 19-րդ դար
Persepolis - statue of a mastiff.jpg|
National Meusem Darafsh 6 (45).JPG|
Bull with elamite inscription - Late 2nd millen BC - National museum of Iran - inventory number 3213.JPG|
National Museum of Iran Darafsh (1176).JPG|


## Ծանոթագրություններ

## Արտաքին հղումներ
* Photo Gallery of the National Museum of Iran
* National Museum of Iran 
* National Museum of Iran 
* Sa’d Abad Gallery of Fine Arts
* Glassware Museum of Tehran 
* Hamid-Reza Hosseini, *Shush at the foot of [[Louvre]]* (*Shush dar dāman-e Louvre*), in Persian, Jadid Online, 10 March 2009, http://www.jadidonline.com/story/10032009/frnk/susa_shush.

Կատեգորիա:1937 կառույցներ
Կատեգորիա:1937 հիմնադրումներ Իրանում
Կատեգորիա:1937 հիմնադրված թանգարաններ
Կատեգորիա:Ազգային թանգարաններ
Կատեգորիա:Թեհրանի թանգարաններ
Կատեգորիա:Իսլամական թանգարաններ
Կատեգորիա:Իրանի ազգային թանգարաններ
Կատեգորիա:Պատկերասրահներ
Կատեգորիա:Թեհրանի տեսարժան վայրեր
Ռեմզեյի ամառանոց

**Ռեմզեյի ամառանոց** կամ **Շատո Ռեմզեյ** (), թանգարան և պատմական շենք Հին Մոնրեալի Նոտր Դամ փողոցում՝ Մոնրեալի քաղաքապետարանի դիմաց։

Կառուցվել է 1705 թվականին որպես այն ժամանակվա Մոնրեալի նահանգապետ Կլոդ դե Ռեմզեյի նստավայր։ Ամառանոցն առաջին կառույցն է, որ ճանաչվել է Քվեբեկի պատմական հուշարձան և նահանգի ամենահին մասնավոր պատմական թանգարանն է։ Այն պատմական հուշարձան  է ճանաչվել 1949 թվականին։

Տարիների ընթացքում մի քանի անգամ փոխվել են առանձնատան սեփականատերերն ու գործառույթները, և Ռեմզեյի ժառանգները վաճառել են կալվածքը մորթու  վաճառքով զբաղվող Compagnie des Indes-ին։

## Մայրցամաքային բանակային շտաբ
1775 թվականից այն դարձավ Մայրցամաքային բանակի կանադական շտաբ, երբ նվաճեց Մոնրեալը։ Բենջամին Ֆրանկլինը 1776 թվականին գիշերել է այնտեղ, երբ փորձում էր զորք հավաքել ամերիկացիների համար պայքարելու ամերիկյան հեղափոխական պատերազմում։

## Կրկին նահանգապետի նստավայր
Նվաճելուց հետո մինչև 1849 թվական տունը կրկին օգտագործվել է որպես նահանգապետի նստավայր, այս անգամ բրիտանացի նահանգապետերի կողմից։ Պաշտոնական նպատակներով այն հայտնի էր որպես Կառավարական տուն և համարվում էր նահանգապետի Մոնրեալի պաշտոնական նստավայրը և լրացնում էր Քվեբեկում գտնվող Սեն Լուի առանձնատանը և Սորելի առանձնավայրին։

## Համալսարանի շենք
1878 թվականին շենքն իր դռները բացեց դիմավորելու Մոնրեալի համալսարանի առաջին բժշկական ֆակուլտետին։

## Թանգարան
Շենքը ձեռք է բերվել Մոնրեալի դրամագիտական և հնագիտական միության կողմից և 1894  թվականին վերածվել պատմական թանգարանի և դիմանկարների պատկերասրահի։ Էնդրյու Թեյլորը 1895 թվականին նախագծել է առանձնատան փոփոխությունները։

Այսօր թանգարանի հավաքածուն բաղկացած է հիմնականում մոնրեալցիների մասնավոր  նվերներից և ունի շուրջ 30000 նմուշ, այդ թվում՝ ձեռագրեր, տպագրված աշխատանքներ, դրամագիտական նմուշներ, ազգագրական նյութեր, արվեստի ստեղծագործություններ, նկարներ, տպագրություն և կահույք։

1997-2002 թվականներին Շատո Ռեմզեյում կատարվել են ներքին և արտաքին վերականգնման աշխատանքներ, այդ թվում ստեղծվել է նահանգապետի այգին, որը բացվել է 2000 թվականին։ 2003 թվականին Շատո Ռեմզեյի թանգարանն արժանացել է Կանադայի լանդշաֆտային ճարտարապետների ազգային գերազանցության մրցանակին։

## Պատկերասրահ

Chateau Ramezay ca 1900-1925.jpg|Շատո Ռեմզեյ, 1900-1925
Chateau Ramezay jardin.JPG|Շատո Ռեմզեյի այգիները
Ramezay House Salon, Montreal, Canada.jpg|Ռեմզեյի սրահ


## Ծանոթագրություններ

## Արտաքին հղումներ
*Château Ramezay, Official Web site 
*Château Ramezay, Vieux Montreal

Կատեգորիա:1894 հիմնադրված թանգարաններ
Կատեգորիա:Կանադայի պաշտոնական նստավայրեր
Կատեգորիա:Հին Մոնրեալ
Կատեգորիա:Մոնրեալի թանգարաններ
Կատեգորիա:Մոնրեալի հուշարձաններ
Կատեգորիա:Մոնրեալի պատմություն
Queen Elizabitch

**Queen Elizabitch**–ը ամերիկացի ռեփեր Քափքեյքի երկրորդ ստուդիական ալբոմն է։ Այն ինքնահրատարակվեց 2017 թվականի մարտի 31–ին։

## Պատմություն և թողարկում
Մարտի 28–ին Քափքեյքը ներկայացրեց ալբոմի շապիկը և երգացանկը։ «Queen Elizabitch»–ը ինքնահրատարակվեց 2017 թվականի մարտի 31–ին։

Նույն տարվա ապրիլի 8–ին ալբոմը հեռացվեց երաժշտական հարթակներից՝ արտադրական անհամապատասխանության պատճառով։ Սակայն այն վերաթողարկվեց օրեր անց։

## Կոմպոզիցիա
Համաձայն Pitchfork էլեկտրոնային ամսագրի խմբագիր Բրայան Յանգերի, ալբոմի առաջին երգ «Scraps»–ը ներառում է հուզմունքներ առաջեցնող նոտաներ և ձայներ։ «33rd» երգը The Fader–ը նկարագրեց որպես «ամբողջովին փոփ լավ ստեղծագործություն»։ *Pitchfork*–ի Յանգերը նկարագրեց «Biggie Smalls»–ը որպես մարմնի դրական երգ՝ գեղեցկության կարծրատիպերի և ուտելու խանգարման մասին և դրա արտադրությունը՝ ջանգլ ժանրի տրանս։ Նա «Tarzan»–ին վերադասեց դրիլլ ռեփի ժանրի կարգին, ինչպես նաև նա, The Fader–ը և Stereogum–ը գնահատեցին ալբոմի վերջին Ա կապելլա ստեղծագործություն «Reality Pt. 4»–ն, որտեղ Քափքեյքը խոսում է իր անձնական կյանքից և քաղաքականությունից։

## Գովազդում
### Սինգլներ
«Cumshot»–ը թողարկվեց 2017 թվականի փետրվարի 24–ին և ծառայեց որպես ալբոմի գլխավոր սինգլ։

### Տեսահոլովակներ
«Cumshot» սինգլը 2017 թվականի մարտի 10–ին ստացավ տեսահոլովակ։ «Reality Pt. 4»–ի համար նկարահանվեց սև ու սպիտակ տեսահոլովակ՝ 2017 թվականի ապրիլի 19–ին։ *Stereogum*–ի աշխատակից Պրավան Թրևը տեսահոլվակի բնույթը նկարագրեց «մութ»։ «Quick Thought»–ը ևս ստացավ տեսահոլովակ 2017 թվականի մայիսի 14–ին, որի պրոդյուսեր հանդիսացավ Բրենդոն Հոլմզը։ *Stereogum*–ի Պրավան Թրևը գրել է․ «տեսահոլովակում Քափքեյքը կողոպտիչ թիմի անդամ է, ովքեր զինված են պայծառ կարմիր ատրճանակներով»։ «CPR»–ի տեսահոլովակը հրատարակվեց մայիսի 29–ին, 2017 թվականին։ «Biggie Smalls»–ը ստացավ իր հոլովակը հունիսի 16–ին, 2017 թվականին։ «33rd»–ի նկարահանված տեսահոլովակը թողարկվեց հուլիսի 2–ին, 2017 թվականին։ Ապա լույս տեսավ «Barcodes»–ի տեսահոլովակը՝ հուլիսի 17–ին, 2017 թվականին։ Եվ վերջում՝ 2017 թվականի օգոստոսի 8–ին, թողարկվեց «Scraps» երգի տեսահոլովակը։

## Քննադատական արձագանքներ
Pitchfork–ի խմբագիր Բրայան Յանգերն ալբոմի մասին գրել է հետևյալը․ «*[[Չիկագո]]յից եկած ապշեցուցիչ ռեփերը սկսել է ընդգրկել իր սեփական կյանքի փորձությունները ալբոմում։ Սոցիալական խնդիրներ, բռնություն և վայրի սեքսը ներկայացված են նույն համառ կերպով*»։ Խմբագիրն ալբոմին տվել է 7.6/10 գնահատականը։

## Երգացանկ
Ստեղծագործությունների տեղեկատվությունը վերցված է iTunes–ից։

## Ծանոթագրություններ

## Արտաքին հղումներ
*Պաշտոնական կայքէջ 

Կատեգորիա:2017 ալբոմներ
Կատեգորիա:Ամերիկյան ալբոմներ
Կատեգորիա:Քափքեյքի ալբոմներ
Audacious

**Audacious**–ը ամերիկացի ռեփեր Քափքեյքի դեբյուտային ստուդիական ալբոմն է, որը թողարկվեց 2016 թվականի կոկտեմբերի 14–ին։ Սրան նախորդել են երկու միքսթեյփներ՝ S.T.D (Shelters to Deltas) և *Cum Cake* ։ Քափքեյքը ալբոմը թողարկել է ինքնուրույն։ Ալբոմի առաջին սինգլն է «Picking Cotton»–ը։

## Թողարկում և գովազդում
Սեպտեմբերին The Fader էլեկտրոնային ամսագիրը թողարկեց Քափքեյքի հետ անցկացված հարցազրույցը, որտեղ վերջինս քննարկում էր իր սպասվող ալբոմը, որը կլիներ «բռնաբարության և ամեն ինչի մասին»։

2016 թվականի հոկտեմբերի 11–ին Քափքեյքը Ինստագրամյան իր էջում ներբեռնեց լուսանկար, որտեղ պատկերված էր ալբոմի երգացանկը։ Օրեր անց՝ հոկտեմբերի 14–ին, ալբոմը թողարկվեց Spotify–ում, Apple Music–ում և Google Play–ում, սակայն ոչ SoundCloud–ում՝ ի տարբերություն իր նախկին միքսթեյփների։

## Կոմպոզիցիա
«Lgbt» երգը էլեկտրոնիկ երգ է։ Ալբոմը պարունակում է *ռաունչ–ռեփ* երգեր, օրինակ՝ «Spider-Man Dick» և «Picking Cotton», որոնք խոսում են ռասայական անարդարության մասին։

## Սինգլներ
«Picking Cotton»–ը թողարկվեց 2016 թվականի սեպտեմբերի 30–ին և ծառայեց որպես ալբոմի գլխավոր սինգլ։ Երկրորդ սինգլ «Spider-Man Dick»–ը թողարկվեց նույն թվականի նոյեմբերի 9–ին։ «Lgbt»–ն դարձավ ալբոմի վերջին սինգլը, որը թողարկվեց դեկտեմբերի 11–ին։

## Տեսահոլովակներ
«Picking Cotton» սինգլի տեսահոլովակը թողարկվեց հոկտեմբերի 13–ին, 2016ճ։ «Spider-Man Dick»–ի տեսահոլովակը՝ նոյեմբերի 9–ին, 2016։ «Budget» նույնպես ունեցավ հոլովակ, որը թողարկվեց նոյեմբերի 27–ին, 2016։ «Lgbt»–ն ստացավ տեսահոլովակ դեկտեմբերի 11–ին, 2016։ «Ace Hardware»–ի համար նկարահանված տեսահոլովակը թողարկվեց հունվարի 9–ին, 2017։ Տեսահոլովակը «Homework» երգի համար լույս տեսավ հունվարի 19–ին, 2017։ 2017 թվականի փետրվարի 6–ին «Mistress»–ը դարձավ ալբոմի վերջին երգը, որը ստացավ տեսահոլովակ։

## Երգացանկ
Ալբոմի երգացանկը թողարկվեց Genius–ի, iTunes–ի և հենց Քափքեյքի կողմից՝ Ինստագրամ սոցցանցի միջոցով։

## Ծանոթագրություններ

## Արտաքին հղումներ
*Պաշտոնական կայքէջ 

Կատեգորիա:2016 ալբոմներ
Կատեգորիա:Ամերիկյան ալբոմներ
Կատեգորիա:ԼԳԲՏ երգեր
Կատեգորիա:Քափքեյքի ալբոմներ
Մեգան Մարտին

**Մեգան Ջեթ Մարտին** (, ), ամերիկացի դերասանուհի, երգչուհի, կիթառահար, դաշնակահար, պարուհի և ֆոտոմոդել։

## Կարիերա
Իր կարիերան Մեգանը սկսել է 1997 թվականին որպես մոդել, երբ ընդամենը 5 տարեկան էր։

Նկարահանվել է ավելի քան 30 ֆիլմում։ Հայտնի է Թես Թայլերի դերով «Քեմփ Ռոք» (2008) և «Քեմփ ռոք 2․ Վերջին համերգ» (2009) ֆիլմերում, Բիանկի Սթրեթֆորդի դերով «10 պատճառ, թե ինչու եմ քեզ ատում» (2009-2010) հեռուստասերիալում և Ջո Միտչելի դերով «Վատ աղջիկները 2» (2011) ֆիլմում։

Բացի իր մոդելային և դերասանական կարիերայից Մեգանը նաև երաժիշտ է։ 2009 թվականից աշխատում է Jonas Records լեյբլի հետ։

## Անձնական կյանքը
2016 թվականի սեպտեմբերի 24-ին Մեգանն ամուսնացել է Օլի Հինգինսոնի հետ։

## Ֆիլմագրություն

## Ծանոթագրություններ

Կատեգորիա:21-րդ դարի ամերիկացի դերասանուհիներ
Կատեգորիա:21-րդ դարի ամերիկացի երգչուհիներ
Կատեգորիա:Ամերիկացի դաշնակահարներ
Կատեգորիա:Ամերիկացի երգչուհիներ
Կատեգորիա:Ամերիկացի երեխա դերասանուհիներ
Կատեգորիա:Ամերիկացի երեխա երգիչներ
Կատեգորիա:Ամերիկացի կիթառահարներ
Կատեգորիա:Ամերիկացի կին հնչյունավորողներ
Կատեգորիա:Ամերիկացի կինոդերասանուհիներ
Կատեգորիա:Ամերիկացի հեռուստատեսային դերասանուհիներ
Կատեգորիա:Ամերիկացի մոդելներ
Կատեգորիա:Ամերիկացի պարուհիներ
Կատեգորիա:Ամերիկացի փոփ երգիչներ
Կատեգորիա:Ամերիկացի փոփ երգչուհիներ
Կատեգորիա:Թատրոնի դերասանուհիներ
Կատեգորիա:Թատրոնի ամերիկացի դերասանուհիներ
Կատեգորիա:21-րդ դարի ամերիկացի երգիչներ
S.T.D (Shelters to Deltas)

**S.T.D (Shelters to Deltas)**, ամերիկացի հիփ հոփ երգչուհի Քափքեյքի երկրորդ միքսթեյփն է։ Այն ինքնուրույն թողարկվեց 2016 թվականի հունիսի 19-ին։ Սրան նախորդել էր ռեփերի առաջին միքսթեյփ «Cum Cake»-ը և սինգլներ «Best Dick Sucker»-ը և «Panda (Remix)»-ը։

Թողարկումից հետո S.T.D-ն հիմնականում ստացավ դրական արձագանքներ երաժշտական քննադատների կողմից, որոնք գնահատեցին ալբոմի *բաց* բնույթը և թեմաների կատարումը։ Միքսթեյփը տեղ գտավ Rolling Stone-ի «2016 թվականի այժմյա լավագույն ռեփ ալբոմները» ցուցակում։

## Պատմություն և թողարկում
Քափքեյքը համագործակցել է տարբեր արտիստների հետ՝ Զաքարիայի «Hood Rich», Կիլոյի «Short Bus», Բիգ Միշիի «Muve», Մայկեի «Man Pussy» սինգլերում հանդես գալով։ Բազմիցս աշխատել է պրոդյուսեր Բենզո Ֆլայի հետ, ինչպես նաև երգել է վերջինիս *Random Act* ալբոմի «Like a Snapback» սինգլում։

*S.T.D (Shelters to Deltas)*-ը թողարկվեց 2016 թվականի հունիսի 19-ին՝ iTunes, Soundcloud, Google Play և Spotify գնելու և աուդիոծառայության հարթակներում։

## Գովազդում
### Սինգլներ
Ալբոմի գլխավոր սինգլ «Best Dick Sucker»-ը թողարկվել է ապրիլի 25-ին, 2016, իսկ «Panda (Remix)»-ը՝ մայիսի 15-ին, 2016։

### Տեսահոլովակներ
*S.T.D-*ի առաջին սինգլ «Best Dick Sucker»-ի տեսահոլովակը թողարկվեց ապրիլի 25-ին, 2016։ «Opportunity»-ն ստացավ տեսահոլովակ հունվարի 25-ին, 2016։ «Doggy Style»-ի հոլովակը լույս տեսավ հուլիսի 6-ին, 2016։ Հուլիսի 14-ին, 2016, թողարկվեց «Motherlands» երգի տեսահոլովակը։ Հոլովակը «Sweet N Low» երգի համար դուրս եկավ օգոստոսի 24-ին, 2016։ «Interruption» վերջին երգն էր միքսթեյփից, որը ստացավ տեսահոլովակ՝ սեպտեմբերի 11-ին, 2016։

## Քննադատական արձագանքներ
Rolling Stone-ը միքսթեյփին ընդգրկեց իր կազմած «2016 թվականի այժմյա լավագույն ռեփ ալբոմները» ցանկում։ Ամսագրի աշխատակից Քրիստոֆեր Վեինգարթենը միքսթեյփի մասին ասել է․ «Այն բավականին կեղտոտ և զվարճալի ալբոմ է, որը կպահի Բլոուֆլայի պատիվը մահից հետո տարիներ շարունակ»։ The Fader էլեկտրոնային ամսագրի Մայլս Տանզերը գնահատեց միքսթեյփում երգերի խոսքերը` նշելով, որ «Cool Fuck»-ը և «Best Dick Sucker»-ը «*օրհներգային երգեր են, որոնք քննարկում են սեքսն ու սերմնահեղուկը՝ եռանդուն, կատարերգական և ստեղծագործական կերպով*»ref>։

## Երգացանկ
Ստեղծագործությունների մասին տեղեկությունները վերցված են SoundCloud և iTunes հարթակներից։

## Ծանոթագրություններ

Կատեգորիա:2016 ալբոմներ
Կատեգորիա:Ամերիկյան ալբոմներ
Կատեգորիա:Քափքեյքի ալբոմներ
Պոպուտնայա

**Պոպուտնայա** (), ստանիցա Ռուսաստանի Դաշնության Կրասնոդարի երկրամասի Օտրադնայայի շրջանում, Ուրուփ գետի ձախ ափին։ Գտնվում է Օտրադնայա ստանիցայից 16 կմ հյուսիս-արևմուտք, ծովի մակարդակից 400 մ բարձրության վրա։

## Բնակչությունը
1893 թվականին այնտեղ կար 1157 տուն, որտեղ ապրում էին 7342 մարդ։ 1959 թվականին ստանիցան ուներ 5383 բնակիչ, իսկ 2002 թվականին՝ 6199 բնակիչ։ Համաձայն 2010 թվականի տվյալների, ստանիցան ուներ 5809 բնակիչ, հիմնականում ռուսներ և հայեր, ովքեր զբաղվում են արևածաղկի, հացահատիկային բույսերի և շաքարի ճակնդեղի մշակությամբ։

Գործում է միջնակարգ դպրոց, ակումբ և բուժկայան։

## Պատմությունը
Հիմնադրվել է 1855 թվականին։ Հայերը եկել են Ախալքալաքից` 1857 թվականին։

## Ծանոթագրություններ

Կատեգորիա:1855 թվականին հիմնադրված բնակավայրեր
Կատեգորիա:1856 թվականին հիմնադրված բնակավայրեր
Կատեգորիա:Կրասնոդարի երկրամասի գյուղական բնակավայրեր
Կատեգորիա:Ռուսաստանի գյուղեր
Կատեգորիա:Ռուսաստանի հայաբնակ գյուղեր
Ռուդ

**Ռուդ** (), գյուղ Ռուսաստանի Դաշնության Կրասնոդարի երկրամասի Օտրադնայայի շրջանում։ Գտնվում է Օտրադնայա ստանիցայից 36 կմ հարավ, ծովի մակարդակից 515 մ բարձրության վրա։

## Բնակչությունը
Համաձայն 2010 թվականի տվյալների, գյուղն ուներ 741 բնակիչ, հիմնականում ռուսներ, հայեր, վրացիներ, ուկրաինացիներ և այլ ազգերի ներկայացուցիչներ։ Գյուղն ունի միջնակարգ դպրոց, ակումբ և բուժկայան։

## Պատմությունը
Հիմնադրվել է 1870-ական թվականներին։ Հայերը եկել են Ախալքալաքից և Գանձա գյուղից` 1957 թվականին։

## Ծանոթագրություններ

Կատեգորիա:Կրասնոդարի երկրամասի գյուղական բնակավայրեր
Կատեգորիա:Ռուսաստանի գյուղեր
Կատեգորիա:Ռուսաստանի հայաբնակ գյուղեր
Մագդալենա Ռուիս Գինյասու

**Մագդալենա Ռուիս Գինյասու** (, ), արգենտինացի թարգմանիչ, լրագրող, գրող, որն իր աշխատանքի համար արժանացել է ազգային և միջազգային մրցանակների։ Նա համարվում է մարդկայինի պաշտպանության խորհրդանշական գործիչ Արգենտինայի քաղաքացիական ռազմական բռնապետության ընթացքում։ Մագդալենա Ռուիս Գինյասուն դատապարտել է մարդկանց անհետացումը  ոստիկանության գնդապետ Արիաս Դուվասի ղեկավարության ժամանակ և մի քանի անգամ ստացել է մահվան սպառնալիքներ։

## Մարդու իրավունքներ
1976, 1977 և 1978 թվականներին աշխատել է այսպես ասած 11-րդ ալիքում՝  վերահսկվելով բանակի կողմից։ Եղել է մեկը այն 16 կին լրագրողներից, ով մրցանակ է ստացել ներքին գործերի մինիստր գեներալ Ալբանո Հարգուինդեգուից 1980 թվականի օգոստոսին
։ 
80-ական թվականների ընթացքում հանդես է եկել մարդու իրավունքների պաշտպանությամբ։ Իր կարիերայի ամբողջ ընթացքում նա ցույց է տվել բռնատիրության ցանկացած նշան, որը համապատասխանել է լրագրային բազմակարծության հայեցակարգին։

## Շնորհակալագրեր
Մագդալենան, ինչպես հայտնի է, ստացել է մեծ քանակությամբ պարգևներ (13 Մարտին Ֆերո պարգև, ներառյալ Մարտին Ֆերո դե Օրո)
։

## Մրցանակներ
* 1974, Premio Santa Clara de Asís.
* 1977, Premio Santa Clara de Asís.
* 1977, Premio San Gabriel.
* 1980, Order of Merit of Poland for his coverage of the first visit of Pope John Paul II to Poland.
* 1983, «Women of the year» elected by popular vote.
* 1984, Order of Merit of France for his defense of human rights.
* 1984, Order of Merit of Italy for his defense of human rights and press freedom.
* 1987, Premios Konex: Certificate of Merit.
* 1987, Premio Martín Fierro.
* 1988, Premio Martín Fierro.
* 1989, Premio Martín Fierro.
* 1990, Premio Martín Fierro.
* 1991, Premio Martín Fierro.
* 1991, Premio Konex de Platino a la mejor Conductora.
* 1992, Broadcasting Award.
* 1992, Prensario Award.
* 1992, Premio Martín Fierro.
* 1993, Prensario Award.
* 1993, Premio Martín Fierro.
* 1993, Gold Martín Fierro Award.
* 1994, Broadcasting Award.
* 1994, Legion of Honor, France, awarded the rank of officer for his defense of human rights and press freedom.
* 1996, Platinum Broadcasting Award for journalism.
* 1997, Award for best news program Broadcasting.
* 1997, Honorary Distinction from Harvard University and the David Rockefeller Center for Latin American Studies.
* 1997, Premios Konex: Certificate of Merit.
* 2002, Premio Martín Fierro for best journalistic work.
* 2003, Premio Martín Fierro.
* 2003, Grand Prize for Life Path, "'International Women's Media Foundation's Lifetime Achievement Award".{{cite web |url=http://iwmf.org/honoring-courage/courage-and-lifetime-winners.aspx  |title=Courage in Journalism |accessdate=2 November 2012

## Տես նաև
*Ֆրանցիսկո Այալա
*Աիդա Օլիվիեր

## Ծանոթագրություններ

## Արտաքին հղումներ
* El Blog de "Magdalena Tempranísimo"
*  Campaña Identificación Desapareci
*  Campaña Identificación Desaparecidos. Magdalena
* Biografía de Magdalena en la Fundación Konex

Կատեգորիա:Արգենտինայի ռադիոընթերցումներ
Կատեգորիա:Արգենտինացի թարգմանիչներ
Կատեգորիա:Արգենտինացի լրագրողներ
Կատեգորիա:Արգենտինացի կին գրողներ
Բադ Մուսկաու

**Բադ Մուսկաու** (), առողջարանային քաղաք Գերմանիայի Lուժիցկա շրջանում։ Վերջինս սահմանակից է Լեհաստանին։ Այն Սաքսոնիա մարզի Գերլից շրջանի մի մասն է։
Տեղակայված է Լենկնիցա քաղաքի դիմաց, Նիսա Լուժիցկա գետի մոտ, որը 1945 թվականից ի վեր ձևավորվել է որպես գերմանա-լեհական սահման։ Մունիցիպալիտետի արևմտյան հատվածում Մուսկաու պարկն է, որն ընդգրկվել է ՅՈՒՆԵՍԿՕ-ի Համաշխարհային ժառանգության օբյեկտների ցանկում։

## Պատմություն
Մուսկաուն հիմնադրվել է 13-րդ դարում և առաջին անգամ հիշատակվել է 1249 թվականին։ *Standesherrschaft* Մուսկաուի ամենամեծ տարածքն էր Սրբազան Հռոմեական կայսրությունում։ Այն պատկանում էր Վերին Լուժիցային, որը Բոհեմյան արքայական տարածք էր։ 1635 թվականին ըստ «Պրահայի խաղաղություն» պայմանագրի դա անցել է Սաքսոնիայի կուրֆյուրստներին։ Վերին Լուժիցայի մի մասը նվաճվեց Պրուսիայի թագավորության կողմից, և այն դարձավ Սիլեզիա նահանգի մասը։

Մինչև 19-րդ դարի սկիզբը Մուսակուի ղեկավարները եղել են Կալենբերգի կոմսություններից, որոնք իրար հաջորդել են մինչև 1845 թվականը։ Երկրորդ համաշխարհային պատերազմից հետո Մուսկաուն բաժանվել է Նիսեի գետի երկայնքով Արևելյան Գերմանիայի ու Լեհաստանի Հանրապետության միջև։ Այգու շուրջ երկու երրորդը լեհական վարչակազմի հսկողության տակ է։ 1962 թվականին Մուսկաու անունը փոխարինվում է Բադ Մուսկաու անվամբ, այն բանից հետո, երբ այնտեղ կառուցվում է առողջարան։

## Կառավարում
### Քույր քաղաքներ
* Լենկնիցա, Լեհաստան
* Բոլկուվ, Լեհաստան

## Նշանավոր մարդիկ
* Նաթանայել Գորտֆրիդ Լեսկե (1751–1786), գիտնական և երկրաբան
* Լեոպոլդ Շեֆեր (1784–1862), գրող և կոմպոզիտոր
* Պյուկլեր Մուսկաու (1785–1871), հայտնի լանդշաֆտային այգեպան և գրող, Մուսկաու պարկի հիմնադիրը
* Գուստավ Թեոդոր Ֆեխներ (1801–1887), փորձարարական հոգեբան
* Էդուարդ Փեթոլդ (1815-1891), լանդշաֆտային այգեպան
* Ալվին Շուլց (1838-1909), արվեստի և մշակույթի պատմաբան
* Պոլ Կրասկե (1851-1930), վիրաբույժ
* Բրունո Ֆոն Մուդրա (1851-1931), Մուսկաուի հրաձիգ և ազատամարտիկ
* Հանս Վերներ Ռիխտեր (1888-1969), գրող
* Կարլ Պեգլա (1927-2009), հոգեբան, գերմանական լուսափորի գյուտարարը երթևեկության լույսերի համար
* Օլաֆ Ցինկ (1966), չմշկող, օլիմպիական ոսկե մեդալակիր

Ի հավելում Բադ Մուսակուում եղել են մի շարք պրոֆեսիոնալ հոկեյիստներ, ինչպիսիք են`
* Ռոննի Արենդտ (ծնվել է 1980 թվականին)
* Ֆրենկ Հորդլեր (ծնվել է 1985 թվականին)
* Իվոն Շրեդեր (ծնվել է 1988 թվականին)
* Էլյա Օստվալդ (ծնվել է 1988 թվականին)
* Թոնի Ռիտտեր (ծնվել է 1990 թվականին)

## Պատկերասրահ

Bad Muskau (21254532300).jpg
Brücke zwischen Bad Muskau und Poland. IMG 9366WI.jpg
Schloss Fürst Pückler - panoramio.jpg
Bad Muskau (21255713949).jpg


## Ծանոթագրություններ

## Արտաքին հղումներ
* Բադ Մուսկաուի պաշտոնական կայք

Կատեգորիա:Բաժանված քաղաքներ
Կատեգորիա:Համաշխարհային ժառանգություն Գերմանիայում
Կատեգորիա:Սաքսոնիայի քաղաքներ